नाके पर चेकिंग के लिए रोकने पर भड़के, फोर्स के आते ही गाड़ियों में भागे; 20 पर FIR
पंजाब के अमृतसर में निहंगों व पुलिस के बीच देर रात झड़प हो गई। मामला बढ़ता देख अतिरिक्त पुलिस फोर्स मौके पर पहुंची तो निहंग गाड़ियों में बैठ फरार हो गए।  Nihang Attack Punjab Police In Amritsar Batala; Blue Star Operation | Sultanwind Road DCP Parminder Singh Bhandal
पंजाब के अमृतसर में निहंगों व पुलिस के बीच देर रात झड़प हो गई। मामला बढ़ता देख अतिरिक्त पुलिस फोर्स मौके पर पहुंची तो निहंग गाड़ियों में बैठ फरार हो गए। पुलिस ने एक निहंग पंडोरी वडैच निवासी तेजबीर सिंह की पहचान कर तकरीबन 20 अज्ञात युवकों के खिलाफ मामला दर्ज कर लिया है। वहीं, बटाला में भी चलान काटने को लेकर निहंग पुलिस के साथ उलझ गए।
डीसीपी परमिंदर सिंह भंडाल ने बताया कि घटना सुल्तानविंड रोड की है। यहां रात को पुलिस की तरफ से चेकिंग की जा रही थी। तभी आरोपी तेजबीर सिंह निहंग बाने में वहां पहुंचा। 3-4 गाड़ियों में दो दर्जन के करीब निहंग भी साथ थे।
पुलिस के बैकअप आते ही भाग गए
पुलिस के रोकते ही आरोपी व अन्य निहंगों ने पुलिस से झगड़ा करना शुरू कर दिया। इसी बीच पुलिस ने बैकअप टीम को वहां बुला लिया। जैसे ही पुलिस टीमें पहुंची, आरोपी निहंग वहां से गाड़ियों में बैठ भाग गए, लेकिन पुलिस ने आरोपियों के खिलाफ मामला दर्ज करके कार्रवाई को शुरू कर दिया है।
बटाला में निहंगो का काटा चलान, हुआ विवाद 
गुरदासपुर के बटाला में गांधी चौक पर भी निहंगों व पुलिस के बीच विवाद पैदा हो गया। यहां भी ब्लू स्टार ऑपरेशन के चलते सख्ती को बढ़ाया गया था। वाहनों की चेकिंग की जा रही थी। इसी बीच दो निहंग मोटरसाइकिल पर पहुंचे। पुलिस ने जब डॉक्यूमेंट मांगे तो निहंगों के पास ड्राइविंग लाइसेंस नहीं था।
निहंगों ने तर्क दिया कि पूरे देश में निहंगों के पास लाइसेंस नहीं होता और कोई भी निहंगों का चालान नहीं काटाता। इस तर्क के आधार पर निहंग धरने पर बैठ गए। जिसके बाद सीनियर अधिकारियों को बचाव के लिए आना पड़ा।